Kamu bisa jelasin ke aku soal Krisis kepresidenan Venezuela 2019 dalam bahasa melayu?

Krisis seluruh negara berkenaan akan keabsahan Presiden Venezuela telah berlarutan sejak 10 Januari 2019, apabila Perhimpunan Kebangsaan yang dikuasai majoriti pembangkang mengisytiharkan bahawa pemilihan semula penyandang Nicolás Maduro pada tahun 2018 adalah tidak sah dan dewan ini menaikan pemimpin mereka, Juan Guaidó, sebagai pemangku presiden.

Proses dan keputusan pilihan raya presiden pada 20 Mei 2018 telah dipertikaian dengan meluas. Dewan Negara telah mengisytiharkan ketidaksahan Maduro pada hari beliau dilantik untuk kali ke-2, memetik enakmen Perlembagaan Venezuela 1999 di bawah Hugo Chávez, pendahulu Maduro; dalam satu tindak balas kepada Tribunal Kehakiman Tertinggi pro-Maduro yang berkata pengisytiharan Dewan Negara adalah tidak berperlembagaan.

Bantahan rakyat di seluruh Venezuela dan dunia terjadi pada 23 Januari apabila Guaidó mengesa rakyat Venezuela untuk menunjuk perasaan menentang Maduro. Demonstrasi bagi menyokong Revolusi Bolivia dan kerajaan juga diadakan.

Mesyuarat khas di Pertubuhan Negara Amerika (OAS) telah diadakan pada 24 Januari dan pada 26 Januari di Pertubuhan Bangsa Bersatu tetapi tiada kata putus telah dicapai. Setiausaha Agung PBB, António Guterres menggesa bagi sebuah dailog dilakukan. Mexico dan Uruguay telah mengumumkan sebuah persidangan antarabangsa dengan negara-negara berkecuali diadakan di Montevideo pada 7 Februari.

Kerajaan Maduro berkata bahawa krisis terkini adalah satu coup d'état yang diketuai oleh Amerika Syarikat bagi menjatuhkan beliau dan mengawal simpanan minyak negara.